CELEX: 21998D0709(01)
Language: el
Date: 1997-06-27 00:00:00
Title: Απόφαση της Μεικτής Επιτροπής του ΕΟΧ αριθ. 50/97 της 27ης Ιουνίου 1997 για την τροποποίηση του παραρτήματος ΧΧ (Περιβάλλον) της συμφωνίας για τον ΕΟΧ

Avis juridique important

|

21998D0709(01)

Απόφαση της Μεικτής Επιτροπής του ΕΟΧ αριθ. 50/97 της 27ης Ιουνίου 1997 για την τροποποίηση του παραρτήματος ΧΧ (Περιβάλλον) της συμφωνίας για τον ΕΟΧ  

Επίσημη Εφημερίδα αριθ. L 193 της 09/07/1998 σ. 0037 - 0038

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 50/97 της 27ης Ιουνίου 1997 για την τροποποίηση του παραρτήματος ΧΧ (Περιβάλλον) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΧΧ της συμφωνίας τροποποιήθηκε με την απόφαση αριθ. 22/95 της Μεικτής Επιτροπής του ΕΟΧ (1) 7ότι πρέπει να ενσωματωθεί στη συμφωνία η απόφαση 94/904/ΕΚ του Συμβουλίου, της 22ας Δεκεμβρίου 1994, για την κατάρτιση καταλόγου επικίνδυνων αποβλήτων κατ' εφαρμογή του άρθρου 1 παράγραφος 4 της οδηγίας 91/689/ΕΟΚ για τα επικίνδυνα απόβλητα (2),ΑΠΟΦΑΣΙΖΕΙ:Άρθρο 1 Μετά το σημείο 32α (οδηγία 91/689/ΕΟΚ του Συμβουλίου) του παραρτήματος ΧΧ της συμφωνίας προστίθεται το ακόλουθο νέο σημείο:«32αα. 394 D 0904: Απόφαση 94/904/ΕΚ του Συμβουλίου, της 22ας Δεκεμβρίου 1994, για την κατάρτιση καταλόγου επικίνδυνων αποβλήτων κατ' εφαρμογή του άρθρου 1 παράγραφος 4 της οδηγίας 91/689/ΕΟΚ για τα επικίνδυνα απόβλητα (ΕΕ L 356 της 31. 12. 1994, σ. 14).Για τα επικίνδυνα απόβλητα που διατίθενται ή ανακτώνται στην Ελβετία, το Λιχτενστάιν δύναται να εφαρμόζει τους ελβετικούς κανονισμούς περί επικίνδυνων αποβλήτων οι οποίοι είναι εφαρμοστέοι στο Λιχτενστάιν βάσει της συνθήκης της 29ης Μαρτίου 1923 σχετικά με την ένταξη του Πριγκιπάτου του Λιχτενστάιν στην Ελβετική Τελωνειακή Ένωση, λαμβανομένου υπόψη ότι με τους κανονισμούς αυτούς κατοχυρώνεται επίπεδο περιβαλλοντικής προστασίας αντίστοιχο με αυτό που προβλέπεται στην οδηγία 75/442/ΕΟΚ, όπως έχει τροποποιηθεί από την οδηγία 91/156/ΕΟΚ και την οδηγία 91/689/ΕΟΚ, και μνημονεύεται στον κανονισμό (ΕΟΚ) αριθ. 259/93.»Άρθρο 2 Τα κείμενα της απόφασης 94/904/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.Άρθρο 3 Η απόφαση αρχίζει να ισχύει την 1η Ιουλίου 1997, με την προϋπόθεση ότι έχουν πραγματοποιηθεί όλες οι κοινοποιήσεις προς τη Μεικτή Επιτροπή του ΕΟΧ που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 27 Ιουνίου 1997.Για τη Μεικτή Επιτροπή του ΕΟΧΟ ΠρόεδροςC. DAY(1) ΕΕ L 158 της 8. 7. 1995, σ. 46.(2) ΕΕ L 356 της 31. 12. 1994, σ. 14.